Галифакс (Нова Шкоция)

Галифакс — главный город провинции Нова Шкоция, найвекшый морскый пристав атлантичного берега Канады, стратегично положеный на морскых дорогах до Европы. Тым приставом прошла основна маса историчной имиграции, а тыж велику ролю играв во двох свѣтовых войнах.

История
Галифакс основаный в року 1749 британскыма колонистами.Энциклопедический словарь Брокгауза и Ефрона.The Canadian Encyclopedia.

В року 1870 быв споеный желѣзницьов з тихоокеанскым берегом, и одтогды зачинать ся его индустриализация и економичный рост, ставать ся важным транспортным узлом. Страшный удар дознала економика города при великом выбуху 1917 року. По року 1950 зачинать быти тыж центром едукации, културы и наукы. В року 1996 были ку Галифаксу припоены сосѣдны Дартмут и Бедфорд, а под централну справу и цѣла територия грофства Галифакс.

Административа и политика
По року 1996 были ликвидованы административны органы Дартмута, Бедфорда и грофства Галифакс. Одтогды мер и 23-членна рада региона справуе цѣлу територию региона Галифакс, котра мать официалну назву Самосправный регион Галифакс,  Halifax Regional Municipality (HRM). Створѣня самосправного региона привело до знижѣня часткы католикох, а з той причины была ликвидована паралелна система католицкых и некатолицкых школ, котра ествовала 150 рокы. Еще скорше была ликвидована 100-рочна «джентлменска» догода, же мер мать быти наперемѣну раз католик, а раз протестант.

Памяткы истории
Через приставище ч. 21, Pier21 , в роках 1928–1971 перешов веце як миллион имигрантох. В сучасности тото приставище фунгуе яко музей имиграции.

В Галифаксу мож тыж пообзерати историчный центер, навщивити морскый музей и давну британску крѣпость Цитадела.

Етничны часткы обывательства
ПоходжѣняОсобЧастка, %%"NHS Profile, Halifax, RGM, Nova Scotia, 2011". statcan.ca. September 11, 2013. Одчитано: Jan. 20, 2015. Канадяне  141 235  36.75 Англичане  122 415  31.85 Шкоты  109 560  28.51 Иры  93 435  24.31 Французы  63 195  16.44 Нѣмцѣ  43 710  11.37 Аборигены  17 665  4.60 Голандяне  13 335  3.47 Британскы островане, не включены инде  10 290  2.68 Велсцѣ  8 220  2.20 Акадийцѣ  8 045  2.09 Италиане  6 696  1.74 Китайцѣ  5 375  1.40 Поляци  4 945  1.29 Либанцѣ  4 550  1.18 Украинцѣ  4 475  1.16 Америчане  3 830  1.00 Инды  3 585  0.93 Норвегы  2 715  0.71 Русы  2 475  0.64 Жиды  2 415  0.63 Португалцѣ  2 150  0.56 Шведы 2 090  0.54 Даны  2 000  0.52 Грекы  1 985  0.52

Жерела и одказы
 Halifax. //The Canadian Encyclopedia.
 Галифакс. //Энциклопедический словарь Брокгауза и Ефрона. Т. VIIa (1892): Выговский — Гальбан, с. 901. 

 Референции 

Катеґорія:Населены пункты Канады